# Trip to Japan ร้านที่ 37

โรงงานนี้เป็นโรงงานแปรรูปนมให้กลายเป็นชีสอร่อย ที่ตั้งอยู่ที่เมือง Furano การเดินทางมาที่โรงงานให้ขับรถตาม GPS มาได้เลย เมื่อถึงโรงงานแล้วจะมีที่จอดรถกว้างขวางไว้บริการสะดวก จากนั้นเดินเข้าไปในโรงงาน ซึ่งเปิดให้เห็นขั้นตอนการผลิตชีส ของโรงงาน บรรยากาศตัวอาคารจะตั้งอยู่ในป่าร่มรื่น กลมกลืน แต่เมื่อเดินเข้าไปในตัวอาคารจะเป็นสิ่งก่อสร้างที่ทันสมัย สะอาดตา ในตัวอาคารมีร้านอาหารซึ่งขายอาหารที่ทำจากชีสของโรงงาน โดยเน้นไปที่พิซซ่า การสั่งให้เราไปเลือกหน้าของพิซซ่าจากตู้แล้วหยอดเงิน จากนั้นนำบัตรที่ได้ไปให้พนักงาน แล้วไปรอที่โต๊ะครับ เมื่อพิซซ่าอบเสร็จพนักงานจะเรียกให้ไปรับ วันนี้ได้ลองสั่งมาทาน 2 หน้าคือ

1. Onion Pizza ซึ่งเป็นหน้าที่ใช้หัวหอมเป็นหลักตามชื่อ แป้งอบมากรอบๆ หอมๆ ชีสที่ใส่มายืดได้ที่ อร่อยพอใช้ได้
2. Furano Cheese Spacial ชีสหลายหลายชนิดของทางโรงงาน เอามาใส่ลงไปแล้วไปอบจนเข้ากัน รสชาติจานนี้อร่อย ชีสเข้ากันอย่างลงตัว ทานร้อนๆ หอมจากเตา อร่อยครับ

เมื่ออิ่มแล้วลองเดินขึ้นไปชั้น 2 จะเป็นที่ขายของที่ระลึก ซึ่งมีให้เลือกมากมาย และทางโรงงานยังมีคอสให้ลองทำชีส ครั้งนี้ไม่ได้ลองทำครับ แต่ได้ลองชิมนมสดๆ เป็นขวดๆ รสชาตินม เข้มข้น หวานนิดๆ มันๆ อร่อย

โดยรวม โรงงานนี้เปิดเป็นสถานที่ท่องเที่ยวให้นักท่องเที่ยวได้มาเยี่ยมชมการทำชีส ในส่วนของร้านอาหาร การบริการและความสะอาดธรรมดา บรรยากาศพอใช้ ราคาสูงไปนิด รสชาติธรรมดา เพื่อนๆ ผ่านมาลองมาเที่ยวกันนะครับ !!